## Pravilnik o normi rada po nastavnim predmetima u srednjoj školi

### NN 72/2001 (10.8.2001.), Pravilnik o normi rada po nastavnim predmetima u srednjoj školi

# MINISTARSTVO PROSVJETE I ŠPORTA

1251

Na temelju članka 77a. Zakona o srednjem školstvu
(»Narodne novine« broj 19/92, 26/93, 27/93, 50/95 i 59/01) ministar prosvjete i
športa donosi

## PRAVILNIK

### O NORMI RADA PO NASTAVNIM PREDMETIMA U SREDNJOJ ŠKOLI

Članak 1.

Ovim se Pravilnikom propisuje norma rada
za pojedini nastavni predmet neposrednog odgojno-obrazovnog rada u srednjoj školi.

Članak 2.

Obveze nastavnika u srednjoj školi raspoređuju
se rješenjem o rasporedu radnih obveza na neposredni odgojno-obrazovni rad u
skladu s odredbama ovog Pravilnika i ostale poslove u okviru utvrđenog radnog
tjedna u skladu sa Zakonom i kolektivnim ugovorom.

Članak 3.

Tjedna norma rada po nastavnim predmetima
iznosi:

1. za
nastavnika do polaganja stručnog ispita 18 sati
uz obvezu pohađanja satova mentora

2. za nastavnika hrvatskoga jezika  20 sati

3. za nastavnika matematike i stranog jezika ..   21 sat

4. za nastavnika strukovnih predmeta koji imaju
propisanu izradu programa, mjerenja i elaborata
u laboratorijskim vježbama   21 sat

5. za nastavnika predmeta koji se izvode manje
od 2 sata tjedno 21 sat

6. za nastavnika praktične nastave .  28 sati

7. za nastavnika – suradnika u nastavi s
učenicima   32-36 sati

8. za nastavnika ostalih predmeta  22 sata

Tjedna norma rada odgojitelja u učeničkim
domovima na izvođenju odgojno-obrazovnih programa u odgojnim grupama iznosi 28
sati.

Članak 4.

Tjedna norma utvrđena člankom 3. ovog
Pravilnika uma­njuje se:

a)
razrednicima za 2 sata

b) voditeljima stručnih vijeća (aktiva) u školi
za 1 sat

c)
voditeljima stručnih vijeća (aktiva) na županijskoj razi za 2 sata

d)
voditeljima stručnih vijeća (aktiva) na državnoj razin za 1 sat

e) nastavniku
koji izvodi nastavu 3 i više predmeta za 1 sat.

Članak
5.

Kao
obveza u neposrednom odgojno-obrazovnom radu nastavniku se može utvrditi izvođenje
dodatne ili dopunske nastave.

Ukupan
broj sati dodatne i dopunske nastave iz stavka 1. ovog članka određuje se prema
broju razrednih odjela škole.

Članak
6.

Ostali
poslovi iz članka 2. ovog Pravilnika su: stručno metodička priprema, razredničko-administrativni
poslovi, stručno usavršavanje, ekskurzije, suradnja s roditeljima, rad u stručnim
tijelima škole i izvan škole, popravni, razredni i razlikovni ispiti, mature
(završni ispiti), povjerenstva, organizacija natjecanja i susreta, poslovi
sindikalnog povjerenika, kulturne i športske aktivnosti škole, te izvannastavne
aktivnosti.

Članak
7.

Stručno-metodička
priprema tijekom nastavne godine iznosi:

–  za nastavnika hrvatskoga jezika  12 sati

–  za nastavnika matematike, stranog jezika i
strukovnih predmeta koji imaju propisanu izradu programa,
mjerenja i elaborata u laboratorijskim vježbama         11
sati

–  za nastavnika praktične nastave 6 sati

–  za nastavnika ostalih predmeta  10 sati

–  za nastavnika – suradnika u nastavi s učenicima. 3 sata

Članak
8.

 Stupanjem na snagu ovog Pravilnika prestaje
važiti Pravilnik o normi neposrednog odgojno-obrazovnog rada po nastavnim
predmetima i načinu utvrđivanja broja izvršitelja na odgojno-obrazovnim i
drugim poslovima u srednjoj školi (»Narodne novine« broj 52/95, 89/95 i 67/00),
osim u dijelu odredbi koje se odnose na normu rada voditelja, stručnih
suradnika i ostalih djelatnika škole (članak 11. – 23.).

Članak 9.

Ovaj Pravilnik stupa na snagu osmoga dana
od dana objave u »Narodnim novinama«.

Klasa:
602-03/01-01/961
Urbroj: 532/1-01-1
Zagreb, 30. srpnja 2001.

Ministar
dr. sc. Vladimir Strugar, v. r.

Pravilnik, NN 72/2001-1251